Alfredo Astiz

Alfredo Astiz (født 8. november 1951 i Mar del Plata i Argentina) er en argentinsk kommandørkaptein i GT 332 som under «Den skitne krigen» fra 1976 til 1983 var ansvarlig for drap på et stort antall argentinere. Det er antatt at GT 332 kidnappet over 5000 mennesker, hvorav rundt 90 % ble drept. Av de mest kjente sakene var forsvinningen og drapet på svensk-argentinske Dagmar Hagelin, og kidnapping og drap på sentrale ledelsen for «Mødrene på Plaza de Mayo» (Madres de la Plaza de Mayo).

Han ble utstyrt med økenavnet  El Ángel Rubio de la Muerte, som på norsk kan oversettes med Den blonde dødsengelen.

Astiz ble i 1990 dømt in absentia for drapet på to franske nonner som var blant lederne av bevegelsen «Mødrene på Plaza de Mayo». Han ble deretter i 2011 stilt for retten i Buenos Aires og i oktober samme år dømt til fengsel på livstid for kidnappinger av og drap på fem personer.

 Referanser 

Kategori:Personer fra Mar del Plata
Kategori:Argentinske offiserer
Kategori:Personer dømt in absentia
Kategori:Personer dømt for drap